Ոչ Հասմիկը, ոչ հատկապես Վանուհին մտադիր չէին երկարատև բաժանման պատճառով կարոտած սրտերը զբաղեցնել տվյալ քննարկումով: Խոսակցությունն ակամա գնաց այդ հունով, երկուսն էլ շուտով զգացին, որ շեղումով միայն բացատրման պահը կհեռացնեն: Վանուհու մտքում Զառինեն էր, որի մասին Հասմիկը չգիտեր, նա էլ մտածում էր ատելի Մարգոյի մասին, որի արարքն իրենից գաղտնի էին պահել: Ընդհանուր մտահոգությունը, այնուամենայնիվ, Հիրիկն էր: